
(Russisk Folke vise.)

Skin, Du Maane glade, skin Du ned fra Gud paa de grønne Blade, paa de
friske Skud.

Skin Du lyst og længe, skin Du mild og god paa de stille Enge, paa den
blanke Flod.

Skin paa Himlen vide, vide Verden rundt, ned paa dem, der lide Ondt,
som jeg led Ondt.

NOCTURNE

Hun knæled i Bøn for det hellige Billed, og Haandfladen pressed mod
Hjertet hun ind; fra Voxlyset Gjenskjær af Rosenrødt spilled i Taaren
paa Jomfruens blegnede Kind.

Hun gjentog et Navn, samme Navn, og derefter et Korstegn og atter et
Kors for det Navn; sin Byrde, sin Angst, sine svigtende Kræfter, sin
Elskov, sit Haab lagde Gud hun i Favn.

Et Vildelsens Lynglimt i Blikket sig tændte, hun kasted sig ned og slog
Panden mod Jord; dybt laa hun og lytted og tav for at vente fra oven et
mægtigt Opfyldelsens Ord.

Men Alting var stille. Kun' Voxlyset knittred ved Billedets Fod. Men
medlidende mildt af Taarer i Frelserens øjne det zittred for hende, som
bad mod sit Vel og bad vildt.NOCTURNE

(Kroatisk Folkevise)

Den lyse Dag er omme, nu ganger Solen ned, og værst for hver en
sorrigfuld, som ingen Udvej veed.

Jo mer din Ven Du elsker, des mer er han Dig gram; til Tak for
Kjærlighed paa Jord Du faaer paa Jord kun Skam.

Vel tusind blanke Stjerner højt i Guds Himmel staa; jeg vælger den, der
skinner mest, og bygger Hus derpaa.NOCTURNE

Ensomt og mørkt. Imod Midnat det lakker; blødt ligger Taagens det
flossede Teppe, blødt staaer et Omrids af sortnende Bakker bagved den
tavse, den dughvide Steppe.

Graat imod Bleggraat sig Slotshaven tegner, fordum betraadt af to vævre
smaa Fødder; nu voxe Natskyggeblomster og Bregner vildt mellem Lindenes
fugtige Rødder.

Død er min Søster, mit Slot jeg forlader, — tungere Tab lader Verden
mig friste. Søster deroppe, bed atter Gud Fader give mig det, som jeg
nødigst vil miste!

(Selo Napådovka d. 17—8—1896.)NOCTURNE

Klare Stjerneskud fornam jeg trille paa mit Sind, det mørke, det
forsagte; Regn af Stænk fra Søvnens Ungdomskilde vissent Haab paany til
Blomstring bragte.

Alt var glemt, hvorpaa jeg havde grundet, tænkt og grandsket uden Svar
at finde; i min Drøm en Arm blev om mig vundet, svale Kys jeg følte,
lette, linde.

En var nær, men hvem, er mig en Gaade, intet Træk mit Minde har
bevaret; men jeg elsked uden Maal og Maade, og min Kjærlighed var ømt
besvaret.

Salig Fryd, ujordisk Lykkesvælgen, som vi her vor første Elskov møde,
som vi hist skal elske Herrens Helgen i den store, stille Morgenrøde!

Legemløs, men frisk som Dugg, der sprænges over Græs, naar Støvet til
det klæber, var min Drømmebrud — og dybt jeg længes efter Søsterkys af
Englelæber.DIGTE AF KONSTANTIN BALMONT

I—IX

I

SØVNTUNG KULDE

Stille søvntung Kulde, tavs og døsig Nat. Mælkevejen lyser blaalighvid
og mat. Dybt i Slædens Halm sig Bonden putter ned, hvid af Rim gaaer
Hesten langsomt Fjed for Fjed.

Flimreflor af Frost gjør Sands og Tanke blind, dybt foroverbøjet sover
Bonden ind. Vaagen staaer kun højt en Stjerne over Sne, blinker klart
og glad, at den fik Gud at se.

„Gud, se til os," mumler Bonden for sig hen, gaber og slaaer Kors og
sover ind igjen. Slædens Gænger knirke, Hesten gaaer i Skridt,
Mælkevejen lyser mat og blaalighvidt.II

HVISKENDE RØR

Ved Midnat paa Søens den sumpede Kyst det hvisker i Røret med raslende
Røst.

Hvad hvisker de Rør dog om? Hvad er der hændt? Hvorfor staaer der
Blaalys imellem dem tændt?

De Blaalys de blusser, slaaer Blink og døer hen og slukkes og kommer
til Syne igjen.

Det klager ved Midnat i Siv og i Rør blandt iskolde Snoge og slimede
Frøer:

„Hvem var det, der sank i den gyngende Grunds det boblende Dyb og blev
suget til Bunds?

Hvem endte sit Liv? Blev det frivillig endt? Og se, hvilket Mylder af
Lys der staaer tændt!

Forklar os det, Maane; fortæl, hvad Du veed!" — Men Maanen fik nok af
det Syn. Den gaaer ned.

I Kreds omkring Stedet, hvor Liget er gjemt, staaer Sivet og hvisker
beklemt og forskræmt.III

FROSTFANTASI

Hvor i Sne Diamantblomsten groer

under Nordlysets flimrende Spil,

gaa vi ene, vi to, uden Smil, uden Ord,

mod en Verden, hvor legemligt intet er til,

men hvor Frosten baldyrer paa Rimtaageflor

alt, hvad Hjertet kun ønske sig vil.

Godt at luttres i Favn af den isnende Nat, Sneens hellige Skjær bliver
vort; fri for Pletter, den urene Verden har sat, glide tyst vi som
Stjerneskud bort uden Smil, uden Ord, uden Dødskamp og Ve over
sølverhvid Jord over maaneblank Sne.IV

FJERNT MINDE

Du er den nysudsprungne Lund og Maanens Lys paa Aiosens Dampe og
Skjæret af den fromme Lampe, der vaager ved mit korte Blund.

Jeg veed, at nær din Sjæl mig stod, hvor Himles Himle højt sig hvælved,
før jeg i denne Verdens Helved blev sat til Straf og Sonebod.v

RONDEAU

Hvor liflig er Midnattens Stund for de Levendes

Møde,

for levende Læber, der mødes bevæget og mildt. Men skummel er
Midnattens Stund for de hjemløse Døde,

for hjemløse Skygger, hvis Liv uden Elskov

gik spildt.

Hvor liflig er Midnattens Stund for de Levendes

Møde.

Til Kjærlighed fødtes hver Sjæl, som saae Sol

og saae Dag. Mens Jordkloden ældes, evindelig Elskov, forynges,

dens Blomst skyder op gjennem Seklernes

voxende Lag. Ulykkelig den, der ej hører i Skabningen synges: „Til
Kjærlighed fødtes hver Sjæl, som saae Lys

og saae Dag!"

— 10 —Francesca, Paolo, livsaligt usalige Skygger, I dømtes af Kirken,
I faldt og sank dybt under

Jord.

Men Afgrundens Ild Jer med Kjærlighedsglorien

smykker,

thi tabt gaaer kun den, der har ingen, han

elsker og troer. Francesca, Paolo, livsaligt usalige Skygger!

— ii —VI

AFTENHVILE

Nu staaer Lampens rosenrøde Blus for Herrens Billed tændt; Dagens
A4øje, Dagens Møde er i Fred og Stilhed endt.

Dagens Møje, Livets Kampe, Verdens Ondskab, Skyld og Skræk blegne for
den fromme Lampe, flygte for Guds Ansigtstræk.

Søster Du, Veninde blide, Da, som troer, bøj Knæ og bed, bed for hele
Verden vide, bed for hver, som Uret led.

Muligt kan din Forbøn skjærme en og anden paa hans Sti, muligt
Smertenskalkens Bærme gaaer en ængstet Sjæl forbi.

— 12 —Muligt ved din Bøn jeg bliver god som Du og tryg og glad, muligt
Gud os begge giver aldrig mer at skilles ad.

Muligt maa vi vandre heden Haand i Haand paa vante Vis og faa Plads i
en beskeden lille Krog af Paradis.

— 13 — 2*VII

SILDIG ANGER

Jeg veed bag de vuggende Vande en 0, hvor hver Krænket faaer Fred;
bebrejdende Stemmer sig blande i Brændingens Brus mod dens Bred.

Halvdulgt af de Taager, som hylle det Fjerne, der fordum var nær,
staaer Vagt paa den 0 en Sibylle i usikkert, flakkende Skjær.

Hun nævner Dig Navne, Du kjender, dit Blod banker heftigt og vildt:
frem, frem stige Skygger af Venner, hvis Haab Du har skuffet og spildt.

De sno sig som viftende Flammer foran Dig, forbi og omkring; et
halvslukket øjekast rammer dit Bryst med et smerteligt Sting.

— 14 — 2*Og livløse Læber Dig mumle om Sorg, Du har voldt og forglemt,
uhørlige Ord, der fortumle som drønende Stormklokkeklemt.

Da rystes dit Hjerte, da rinder din Taare bodfærdigt og rent, men
Skyggernes Skare forsvinder — at favne dem nu er for sent.

i

— 15 — 2*VIII

FREMBRYDENDE NAT

Hvor Solen gik ned, steg en Em op af dampende Væde, og Nymaanen hang
som et tyndt, ubevægeligt

Spind.

To Stjerner stod frem, saa forknytte, saa blege,

saa spæde,

som kunde de strax slukkes ud af den svageste

Vind.

Et ubestemt Skyggerids dæmred i sære Figurer paa halvstille Vand med en
Spejlflade bristende

skjør,

og Mumlen om Ondt, der som Feber i Skumringen lurer,

gik isnende koldt gjennem Flodbreddens fugtige

Rør.

— 16 — 3To Skikkelser gled mig forbi, og der hvisked

en Stemme:

Giv Fred i din Favn for min Uro; jeg veed, at

Du vil! —

— Som om der paa Jord var et Fristed, hvor

Fred havde hjemme, som om der paa Jord var betryggende Kjærlighed til.

— 17 —

2*IV

AAKANDER

Der hvor milevidt uoverskueligt sine Mostuer Vildmosen strøer, skinne
Aakander hvidt og jomfrueligt mellem Stargræs og nikkende Rør.

Hvide Aakander, aabne og lukkede, hver i Form af en Skaal eller Boldt,
op fra Bunden af Mosen de dukkede, hvor det blaasorte Vand ligger
koldt.

Ingen Menneskehænder kan række dem, ikke naa deres tindrende Hvidt,
intet avinds3^gt Øje kan skrække dem, hvor de blomstre lyksaligt og
frit.

Deres Tanke, den stille bevægede, er i Tavshed til Lyset at naa og af
Solskin og Himmelblaat kvægede leve useet og useet forgaa.

Og de aabne sig tyst, og de lukke sig fjernt fra Verden og Menneskers
Fjed, som Guds Stjernelys tænde og slukke sig fjernt i Ætherens evige
Fred.

— 18 — 2*FREMMED FOLKEVISEMOTIV

Blæser Vejr og Vind frem fra øst og Vest, saa to Æbler faldt i den
friske Blæst; ikke Æbler to men to Hjerter faldt ned i Haand paa dem,
deres Elskov gjaldt.

Men da Vejr og Vind drog det Træ forbi, sad en lille Fugl endnu fast
deri. Blæs nu, store Storm, allerstørste Blæst, slaa det Æble ned, som
er allerbedst!

— 19 —

2*GAMMEL FRANSK FOLKEVISE

I Solen kviddre de Spurve smaa;

— Kys i en Fart! —

den dumme Bertrand kan Intet forstaa.

— Frier Du nu snart? —

Kegler forstaaer han at slaa alle ni;

N

til mig han ikke forstaaer at fri.

For alle Karlene spænder han Ben, mig er han bange for een mod een.

Lusk ikke af saa sky og forskræmt,

— Kys i en Fart! —

det bliver dog Bryllup, som jeg har bestemt,

— Frier Du nu snart? —

— 20 —FRANSK FOLKEVISEMOTIV

FRA DET XIII. AARHUNDREDE

Min Fader bygged et Fangebur,

— Mig længes. —

Give Gud brast baade Taarn og Mur!

— Der alle Lænkerne sprænges. —

Paa Engen udenfor Murens Ring tre fagre Gangere springe omkring.

Den ene er sort, den anden er graa, den tredie har snehvide Vinger paa.

Den løfter mig op over Murens Rand ud, langvejs ud til min Fæstemand.

Did ud, hvor Sol skinner blank og bred,

— Mig længes. —

til Frihed ud og til Kjærlighed.

— Der alle Lænkerne sprænges. —

— 21 —LILLERUSSISK FOLKEVISE

Hej, Du lyse Lyn og Lue, stærke Storm og vilde! Hvorfor fløj min hvide
Due bort i Natten silde?

Fløj den bort ved Nattetide til den sorte Krage, faaer den aldrig mer
sin hvide Glands af Sne tilbage?

Hej, Du Luft af Torden rystet, lyse Lyn og Flamme, træf min Due midt i
Brystet, dræb den med det samme! .SLOVENISK FOLKEVISE

Den Sommer ganger til Ende, og nu blæser Vinden kold, og nu skal jeg
vandre vide, saa kys mig tusindefold!

Sig, Allerkjæreste kjære, naar jeg igjen Dig seer.

— Vi sees, naar med Vin det regner, og naar med Roser det sneer. —

Og hvor kan det sne med Roser, og hvor strømmer Vin som Regn?

— Gak hjem og sov i dit Kammer og drøm Dig en Drøm til Tegn. —

Jeg drømte mig om Guds Himmel, der regner det gylden Vin, der sneer det
med røde Roser, der boer Aüerkjæresten min.

— 23 —VARJA I—VI

I

GAAET BORT

En Æbleblomst saae jeg falde

for Blæst og Slud, skinnende hvid over alle, nys sprungen ud.

En Æbleblomst saae jeg synke

for Slud og Blæst; trofaste Smaablomster ynke den, som var bedst.

Og stadigt seer jeg den falde,

stadigt igjen blinkende, vinkende kalde — uvist hvorhen.II

RIMTAAGE

I Frostnatten blinke to Stjerner, to blide bedaarende Øjne, hvis
Stirren mig følger; og Rimtaagen gynger med Skumtoppe hvide og vælter
mod Klosterets Mur sine Bølger.

Den dyssende Kulde paa Hjernen mig tynger med Søvn af den Søvn, som
derinde Du sover bag Klosterets Mur, hvorom Rimtaagen gynger, mens
Tvillingestjernerne blinke derover.

De Frostgys og Blink mine Sandser bedrage, det dufter i Taagen af
Roser: Du kommer! Du kommer og kysser mig Varmen tilbage af Ungdom og
Uskyld, af Sol og Skjærsommer.

— 25 —III

FORTABT

Min Skat, min Flamme, Flamme, som forgjæves en stakket Stund stod ren
og blank i Blus, i Blus af alt, hvad højt i Himlen kræves og lavt paa
Jorden dænges til med Smuds.

For fin Du var, for skjør og kampudygtig; dit Livsmod brast; i Gift Du
Glemsel drak. Saa blev din Jomfrusjæl forvist, landflygtig til samme
Pøl som Lastens Pøbelpak.

Og ingen staalklædt Engel vil Dig skjærme i Dybet, hvor ved Selvmord Du
sank ned, for Had og Haan af Helveds værste Bærme Du pines forsvarsløs-
i Evighed.

' 1881.

— 26 —IV

BLÆNDVÆRK

En søvnløs Nat. Uroligt Tvelys dirred imellem Himlens kolde Dyb og mig.
Af Mulm en Stjerne stred sig frem og stirred, den faldt og blussed op.
Da saae jeg Dig.

Men ikke mer som sidst til Pannychide strakt hen Du laa med bleg,
fortrukken Mund. Nej, yppig, varm i Omrids bløde, hvide Du stod og lo
paa flammet, gylden Grund.

Du lo: „For ond var Verden mod os begge, saa gik jeg bort. — Hvem taler
mer derom? Mig mindes ene Du. — Kom, lad mig lægge min Arm omkring din
Hals, følg med mig, kom!" —

O, Varja, dømte Varja, dyrebare, dømt langvejs bort, men intetsteds mig
fjern; husk paa: det Tegn, der skulde Dig bevare, bandt selv Du om min
Hals, din Ven til Værn.Du bandt omkring mig, Søster, Trøst og Støtte,
det Tegn, der døbt med Dig i Daabens Vand laa ved dit Bryst og skulde
Dig beskytte; nu snærer Baandet; løs det, hvis Du kan! —

Ak, mens dit eget Daabskors mig forvirred og tungt som Bly forbød at
følge Dig, gled tavs Du bort.

Uroligt Tvelys dirred imellem Himlens kolde Dyb og mig.

18%.

— 28 —v

LIBERA NOS!

Herre, frels os fra det Onde i os selv og udenom; ingen Sjæl maa gaa
til Grunde, siden Du til Verden kom.

Dine gyldne Vunder gløde, lad det Guid for hver slaa til; løskjøb
Levende og Døde, Herre, hjælp! Du kan og vil!

— 29 —VI FRELST

Jeg saae en Jomfruskygge. Ung og slank, helt klædt i Sort min Ensomhed
hun gjæsted. En Glands af Kornmodsflammen bly og blank laa i det dybe
Blik, hun paa mig fæsted.

Hun tav, men Hjertets Slag i hendes Bryst lovpriste Gud, og Duft var
hendes Aande af Dulmeblomster fra hin fjerne Kyst, hvor aldrig mer os
ganger Sorg til Haande.

En let Berøring, morgenfrisk og sval, som af en dugget Rose trykt mod
Munden, fornam jeg, før i Landet for Sanct Gral, i alle Sjæles Land,
hun var forsvunden.

— 30 —HEINEMOTIVER I—III

I

Dunkelt hviler Aftendæmring over Eng og øde Skove, fra den stille,
staalblaa Himmel dale Midnatsmaanens Drømme.

Sagte suser det ved Bækken, det bevæger sig i Vandet, Vandringsmanden
hører Skvulpen og et Aandedræt bag Sivet.

Thi hvor Damp staaer over Dybet, dukker frem en dejlig Huldre,
underligt i Maanelyset skinne hendes hvide Skuldre.

— 31 —II

I Brændingen ligger en Klippeblok med Runer gaadefuldt stumme; der
kredser i Blæsten en Maageflok, de skridende Bølger skumme.

Favnet jeg har mangen fuldtro Ven og mange Jomfruer blide. Hvor blev de
af, hvor blæste de hen? — De skummende Bølger skride.

— 32 —VIII

Den lysende Sommermorgen vandrer jeg Haven rundt; hver Blomst har det
godt og taler, jeg tier og har det ondt.

Hver Blomst har det godt og taler og beder, saa smukt den kan: Vær ikke
vred paa vor Søster, Du stille, bedrøvede Mand!

— 33 —

3VITTEBORG

Det var Johannes Vitteborg, en Herre til Haand

og Mund,

han tog med Storm Slot Hammershus og styred

til Øresund.

Der gjenned han danske Skuder ind og jog

dem i Flok som Køer; dem lod han drive ad Lybæk til, selv gik han

mod Helsingør.

Dankonning sidder i Kjøbmandhafn; hans Hu

gjøres mere blid: „Kom, vær min Gjæst, Hans Vitteborg, nu vil

vi ende den Strid!"

Det drøner gjennem Dankonnings Slot af Lurer

og Paukeslag, der skinner Kjerter paa røden Guld, saa Nat

vorder lysen Dag.

Til Højbords sidder Hr. Vitteborg i Staal, endda

han er Gjæst; Kongens Datter af Dannemark hun sidder den

Herre næst.

— 34 —Kongens Datter af Dannemark er væn som den

klare Sol,

den Mand er ikke i Verden født, han lød jo,

naar hun befol.

Hun skjænker Vin og drikker ham til og bøjer

sig mod ham ind, en Lok af hendes hørgule Haar strejfed Hr.

Vitteborgs Kind.

„Ståt op fra Bordet, Hr. Vitteborg, nu lade vi

Dandsen gaa, og er I ræd for de danske Møer, behold da jer

Brynje paa." —

Vitteborg slænger sit Pandser af; han dandser

heftig og vild, fra hver af Jomfruens Fingre smaa udstrømmer

en Elskovsild.

i

Hun dandser ham ør og ellevild af hed og

døvende Rus: „Tag Rosen ud af mit hvide Bryst, giv mig

derfor Hammershus." —

— 35 —

2*— „For Rosen udi jert hvide Bryst skal gjerne

mit Liv I faa, men skjænke bort det Slot Hammershus jeg hverken tør
eller maa." —

— „Saa giv mig ikke det hele Slot, lad op

kun en liden Dør, at I maa minde min fagre Mund, som Ingen

mindede før!" —

Udenfor i den Sommernat en Stjerne falder

i Sø,

det var Hr. Vitteborgs Tro, der faldt, og nu

maa Vitteborg dø.

Forraadt han har det Slot Hammershus og

kysset Jomfruens Mund. Bliv nu i Danmark, Hr. Vitteborg, bliv oppe

ved Øresund!

Hvor tør Du vende til Lybæk hjem og holde

dit Liv tilfals, i Lybæk dømmer det strenge Raad; dér koster

det Kys din Hals.

— 36 —I Lybæk over Mariæ Taarn der vajer det sorte

Flag,

der kimer det for Vitteborgs Sjæl med sorrigfuldt

Bedeslag.

Alle Fruer og Jomfruer græd paa Vejen, han

ledtes ud;

selv gik Hr. Vitteborg til sin Død som til en

Dands med sin Brud.

Ved Brystet- bar han en Rose rød, var voxet

paa Sjølunds Bred; den Rose trykked han til sin Mund, hans Øjne

lyste derved.

Saa knæled han, og hans Hoved faldt i Støv

for Bøddelens Sværd, han havde kysset sin Jomfrus Mund, den Lykke

var Livet værd.

Efter Emanuel Geibel.

— 37 —FLAMSK FOLKEVISE

Farvel, Du Blomst i mit Blomsterbed, jeg maa ikke hos Dig blive, jeg
gaaer saa langt, o saa langt af Led, saa langt, som Skyerne drive.

Ud over Hede, ud over Sand, med mangefold Sorg paa Sinde en liden Sti
til mit Fædreland, den Sti skal jeg aldrig finde.

Og maa udi fremmede Land Du gaa, did kan jeg selv ikke fare, men jeg
vil vorde den Lærke graa, der synger i Toner klare.

Den synger Blomster af Heden frem, vel tusinde røde, hvide, at Du maa
skue dit Fædrehjem og kjende mig ved din Side.

— 38 —FLAMSK FOLKEVISE

Der gik en Mø fra sin Faders Hus paa hviden Fod over Sten og Grus vidt,
vidt ud for alle Vinde, om hun sin Ven maatte finde.

— Og hvorfor bløder din favre Fod, og hvorfor stirrer Du træt og mod
langt ind mellem Birk og Elie,

som vilde de Træer Du tælle?

Hvor skulde jeg tælle Skovens Træer, jeg søger efter min Hjertenskjær;
derfor maa jeg tungest sørge, jeg kan intet Budskab spørge.

— Spørg da de Stene paa Havets Bund og alle Stjerner hin Midnatsstund;

men om de Dig ikke svare, saa lad Du din Søgen fare!NOCTURNE

Sommerdagens lumre Hede trykkes nu af Nattekulden; fra en Skyrand
lavest nede lyder Mumlen, Brum af Vrede, Drøn af dæmpet Tordenrullen.

Mellem sorte Træer, som true, hører skarpt et Skrig jeg skingre frem af
Skyer i Lys og Lue skyder op ad Himlens Bue Hævnerhaandens
Flammefingre.OFFERTORIUM

Lysblink i de' strenge Dogmers Mulm, sidste Glimt af Himlen, der
forsvinder, hil Dig, Havets Stjerne, stig og straal!

Stjerne, som har født Alverdens Sol, Mø og Moder, løft i Liljehænder
Gralens Rosenkalk med Frelsens Dugg!

Gyd et Stænk deraf paa Strøm og Sø, saa de sorte Bølger synke sammen og
faa Morgenrødens Farveskjær!

Gyd en Draabe af det dyre Blod

paa min Sjæl, saa Vredens Flammer slukkes

og kun Draaben lyser op deri!

Gjør mit Hjerte til en Lampe tændt for den store Frelser og Forsoner og
for Naadens Alterkalk, Sanct Gral!

([ Storm paa Ægæerhavet 1896.)

— 41 —DER KOMMER VAAR

Gak hen og lær ved Vintertid hos Birken, vildt fyger Sneen paa den øde
Mark, men kun med svage Suk og brusten Knirken sig ømmer Træets
kuldesprukne Bark.

Der hviner gjennem Stormen onde Stemmer, højt, højt de le, højt, højere
endnu, og Dødens Kulde haardt om Hjertet klemmer, men Træet taaler
tavs; taai ogsaa Du!

Der kommer Vaar med Glands og med Forklaring,

det fine Hjerteløv udfoldes frit

i Lys af længe ventet Aabenbaring

for hver, som frosset har paa Jord og lidt.

(Moskva, Januar 1896.)SLOVENISK FOLKEVISE

Nu fælder sit Løv den Ahorn, hvorunder vi sammen stod, hun var mig
bedst over Alle, jeg var hende aldrig god.

Hun rakte mig hen sit Hjerte med fagre smaa Fingre ti; endog jeg gav
hende Haanden, mit Hjerte var ikke deri.

Nu ligger den Jomfrus Lykke paa Jord itu og forødt: det blev hendes
værste Vaade, at jeg var i Verden født.

— 43 —SIGRID

I

Gyldne Haarlok, blød og veg, Silkevæv, af Tid gjort bleg, Stø /rest af
en Sjæl, der steg højt til Lys fra Mørkets Kyster, vend tilbage til din
Søster! Lad kun i vor Afskedsstund tyst Dig trykke til min Mund. Drag
saa bort! Jeg veed, Du trøster En, der sørged mangelund.

Lys da, Lok, for hende, mai friskt igjen Dig med Opal, Straal i Skjæret
af Sanct Gral, Gralen flammer blandt de Døde. Hellig Ild skal om Dig
gløde, til din Glories gyldne Bræm vinker hver, du elsked, hjem, hjem
til evig Morgenrøde In æternam requiem.

— 44 —II

Hvor lyser min Barndomsflamme? Den Flamme staaer tændt hos Gud, hvor
ingen Blæst kan den ramme og slukke dens Livslys ud, hvor
Uvejrsstormene tie men Himlen er blank og blaa, oppe hos Jomfru Marie
og alle Guds Engle smaa.

Sneklokke, fine, blege, uberørt hvid og spæd, Barn, som i Barndommens
Lege lo med din Ven og græd. I Dig har jeg lært at kjende et Glimt af
Vorherres Smil. Hvem der var, hvor Du er henne! — Hvil i din Glæde,
hvil!

— 45 —MADONNA OVER BØLGERNE

Hil Dig, Du Lys over Havet, Du tindrende Blus paa den skummende,
stenede Strand, hil Dig, de Ængstedes Frelse, som lindrende aabner din
Favn for hver skibbruden Mand. Du, som paa Revet omkring Opatija sprang
som et Under af Fjeldblokken ud, hil Dig, Mysteriets Dronning, Maria,
Sjælenes Moder og Søster og Brud!

Her, hvor min jordiske Længsel forstummede, daler det Hjerte, som Du
kun gjør glad, ned for din snehvide, bølgeomskummede Jomfrufod tyst som
et faldende Blad. Ungmø og Liljeblomst, gratiae via, Elskov, evindelig
pletfri og prud, hil Dig, al Kjærligheds Dronning, Maria, Sjælenes
Moder og Søster og Brud!

— 62 —RUSSISK FOLKEVISE

Ak, Du vilde Vind fra Steppen, Vind og Kuldetræk,

hvorfor blæste Du paa Blomsten i min Tjørnehæk, paa den Blomst for alle
Blomster, Tjørnehækken

bar,

paa den hvide Blomst, der lyste som en Stjerne

klar?

Flyv nu op, I Blomsterblade, for den vilde Vind, op af Muld og sæt Jer
atter midt i Hækken ind; stig paany, Du klare Stjerne, som til Jorden
sank, op af Mørket, op at lyse lige klar og blank!

— 47 — 5*FOLKEVISE

(fra Elsass).

Aldrig et Træ i Skoven saa dulgt mellem andre groer, at Stormen ikke
det finder og fælder dets Løv til Jord

Aldrig i Lyng en Lærke redte sin Seng saa lav, at Uglen ikke den øjner
og river dens Vinger af.

Aldrig et Menneskehjerte saa lønligt i Skyggen slaaer, at Klaffer ikke
det skader, til det i Sorrig forgaaer.

— 48 — 5*FOLKEVISE (FRA BERCHTESGADEN)

Du Gud paa Korset og Frelser kjære med Tornekronen omkring dit Haar,
den Tjørnekrands skal Du ikke bære, naar selv jeg næsten af Fryd
forgaaer

Barmhjertig har Du mit ønske gjættet, mit Liv er Jubel og
Bryllupsdands, se derfor har jeg til Tak Dig flettet den allersmukkeste
Blomsterkrands.

— 49 —

5*FLAMSK FOLKEVISE

Og om han vender tilbage, hvad skal jeg give til Svar?

— Svar ham, Søster, at længe, længe jeg ventet har. —

Og spørger han, hvorfor Skumring herinde staaer kold og graa?

— Svar ham, at Lampen sluktes, for Ingen gjød Olie paa. —

Men spørger han, om Du er dragen bort til en fremmed Kyst?

— Saa giv ham det lidet Guldkors, der vugged sig ved mit Bryst. —

Og om han sletintet spørger men stille stiger til Hest?

— Da bed Guds hellige Moder i Sorgen stande ham næst!

— 50 — 4*FLAMSK FOLKEVISE

Silde ved Nat hin kolde blæser en Svend i Lur; ryste maa Borgens Volde,
ryste maa Borgens Mur.

— Blæs ikke til at ryste Hjertet ud af mit Liv; gak og lad Gud Dig
trøste, nu er jeg Grevens Viv. —

Og er Du Grevens Kvinde, var Du min Brud engang; kort er jer Nat
derinde, ude er Natten lang.

Hvil i hinandens Arme, kryst hinanden og kvæl! Jeg blæser ud min Harme
og blæser ud min .Sjæl.

— 51 —

4*RONDEL

Due belle cose ha ei mondo: amore e morte.

Leopard i.

Stakkels glemte Pige, hvis Ungdom er forbi, Stakkel med det ængstede
Udtryk i dit øje, Udtryk som en Nonnes, naar Klosterportens Fløje lukke
sig for Livet og Elskovsdrømmen i.

Porten luktes i, luk saa Hjertet til og ti, ti og taal den Kulde, Du
mer og mer maa døje, stakkels glemte Pige, hvis Ungdom er forbi,
Stakkel med det ængstede Udtryk i dit øje.

Op mod Ungdomshaven, hvor Elskov gives fri, hvor af røde Hjerter sig
Krandse sammenføje, hvor hver Sjæl i Blomst til en Blomst sin Mund

tør bøje,

gaaer maaske din ensomme, snebedækte Sti, stakkels glemte Pige, hvis
Ungdom er forbi.DIGTE AF GEORG BACHMANN

I

NOCTURNE

Højt staaer Maanen, kold og klar,

over øde Veje, tyst med Skvulp i Bækkens Glar Pilegrene 'svaje.

Søvnig svagt som Aandedræt

høres Vandet skylle frem bag Slusens Fangebrædt ved den brune Mølle.

Maaneblink og Mosebryg

blegt sig sammen blande, langs med Skov og Bakkeryg flimre lyse Rande.

— 53 —Lyt, og hvilket Tonevæld, Klokkeklang og Tube, springer frem i
Skovens Hæld fra en Fuglestrube!

Ak, mens Dugg i Maaneglands

Hjemmets Veje væder, hvilket Hjem er fremmed Mands paa de kjendte
Steder?

Der, hvor tæt med filtret Spind

Løvværk Muren dækker, op til Gavlens Kryds en Lind blomstersmykt sig
strækker.

Tæt ved Gavlens spidse Tag vildsomt Maanen flammer i et ensomt
Vinduesfag af et stille Kammer.

Længe paa sin fordums Plads stod hin Mand og stirred opad, hvor i
Rudens Glas Maanelyset dirred.

— 54 —Ingen vinker der ham mer

ømt med unge Hænder, Lindens Fnug omkring ham sneer Linden kun ham
kjender.

Intet Hjem han hjemme har,

ingen Skat i Eje — højt staaer Maanen, kold og klar, over øde Veje.II

FORAARSSTEMNING

Mariadag, Mariavaar fra Tider fagre, fjerne; den Solskinsdrøm, hvori Du
staaer, jeg drømmer tidt og gjerne.

Dengang slog Hjertet ungt, saa Slag paa Slag ej vilde bie; da saae jeg
en Mariadag i fremmed Land Marie.

Min Anemone hvid og bly, som i det stille Polen sprang ud i
Fyrreskovens Ly forgyldt af Foraarssolen.

— 56 —Jeg vandred bort. Ti Gange ti Marier blonde, brune drog hurtigt
skiftende forbi mit viltre Digterlune.

Dog stadig om end nok saa svag den fordums Flamme brænder; i Tanken
hver Mariadag jeg kysser dine Hænder.III

ELEGI

Lydia M., født d. 1. Marts 1873, død d. 27. September 1892 i Moskva.

Stedmodersblomsterne kigge ned i Sprækken, hvor

Jorden brast; Stedmoder var Dig det Liv, Du fik, det Liv

holdt Dig ikke fast. Du kom i den gryende Foraarstid, Du gik i den

svale Høst;

kun Asters, ingen Orangeblomst blev lagt paa

dit unge Bryst.

Der laa Du og sov i din hvide Dragt som en

Rose, der faldt i Blund, med Dødens fornemt kjølige Smil omkring din

lukkede Mund, med al den daarende Dejlighed, som Ingen her

fik at se,

bestemt til langsomt at løses op af Muld og

smeltende Sne.

— 58 —/

„Maaske desbedre," hvisked jeg Dig bedrøvet i

øret ind,

„maaske desbedre! Hellere dø end græde paa

Jord sig blind; Du har ikke hadet din Fødselsstund og ikke dit

Liv fortrudt,

men, havde Du levet, var Du vel nok bleven traadt under Fødder og
brudt." —

Det hvisked jeg til Dig, da Lys ved Lys stod

rundt om din Kiste tændt, og sandt det var, skjøndt neppe vel helt, thi

hvem har Sandheden kjendt? Hvem siger os, hvori Livets Værd og Livets

Lykke bestaaer? Maaske et enkelt Kys vejer op mod mange

Lidelsesaar.

Nu gjemmer Jorden en Lillieknop saa ren, som

til Jord den kom; din unge solfyldte Sjæl forblev en ubetraadt

Helligdom;

og smukt at tro, at Du straaler hist med stadig

stærkere Glød, dog derom veed jeg intet bestemt, jeg veed

bestemt, Du er død!

— 59 —Den Tanke greb og forvirrede mig, da nys ved

din Grav jeg stod og Stedmoderblomsterne rejste sig og vandt sig

op om min Fod; men da de naaede min Haand og Mund, tog

Febergys mig og Gru, jeg veg og gik min ensomme Gang med Hjertet

slaaet itu.

— 60 —VI

DIGTERSONNET

Jeg er et hedt, uroligt Element, en Flod af Ild, der brød sit Kraters
Rand, en Livets Fakkel og en Dødens Brand, trods Røg og Sod med Blus
mod Himlen vendt.

Og hades jeg og haanes ufortjent, er dog jeg Digter; selv min Uforstand
er mere værd og mere sund og sand end Kløgten, Daarers Snusfornuft har
kjendt.

En Afgrund skiller mig fra dem, og snart er selv af denne Afgrunds Gab
jeg slugt. — Nuvel! Min Sjæl har flammet rent og klart.

Og bar min bedste Stræben ingen Frugt, gav ædel Sang mit Liv dog Flugt
og Fart, paa Skjønheds hvide Vinger Fart og Flugt.

— 61 —v

VARJA

Sletingen Blomster mere, ikke een, men kun det store, tunge Kors af
Sten og oppefra igjennem Grus og Fyld en Forbøn for min Sjæl: Forlad
vor Skyld

Du Ven deroppe, stakkels sidste Ven, din Bøn gjør ej det Skete godt
igjen. I Kulden stod Du nok og bad og frøs. Gaa nu! Du vækker mig kun
af min Døs.

Lad mig i Fred; o, vidste Du, hvor slemt saadan at vaagne, klemt af
Korset, klemt, halvsmuldret som jeg er, af Gud forstødt, og dod,
skjøndt Hjertet ikke helt er dødt.Det Hjerte veed, hvor Du mig elsket
har, hvor tavs og kydsk din Kjærlighed Du bar til Varjas Svaneskjønhed
hvid og prud. — Ak, om Du saae, hvordan jeg nu seer ud!

Gaa bort! Dog nej. Bliv lidt endnu og sval min Sjæl, og drag mig opad
til Sanct Gral, til Ham, hvis Gral Du fører i dit Skjold, til Ham, hvis
Barm kan aldrig blive kold.

— 63 —VI

BØLGERISLEN

Glem Alting, glem; kom til mig, kom! Glem alt; rundtom er Verden tom,
og tomme Syner alt, Du led; glem, glem det, kom, kom til mig ned!

Kom, lad Dig falde, synk og dal! Dal, dyb er Bølgen, dyb og sval, o,
sval og ren I Glem Alting, glem, kom, gjem Dig hos mig, gjem Dig, gjem!

Kom, Skat! Et Spring kun, kom, spring ud, kom trygt, hernede boer din
Brud, en Brud for Dig, lidt kjølig, bleg, med Barm af Snedun, hvid og
veg.

Kom, Maanen sank; det bliver sent. Hos mig er stille, friskt og rent;
o, rent! Alt Ondt gaar udenom og smitter ikke. Kom kun, kom!

— 64 —VII

FOLKEVISE

Der staa to Roser, den ene er hvid,

den anden er rød; de Roser favnes ved Foraarstid i blussende Glød.

Den Ungersvend er af Solen brun

men Jomfruen bleg. Stakket er Vaarnatten lys og lun for en Elskovsleg.

Hvor er de Roser nu beggeto?

Der var Duft deri og Liv, som aanded, og Smil, som lo. Forbi er forbi!

— 65 —

5SERBISKE FOLKEVISER

I—X

I

Over Drina flyver op en Svane,

Sølv er hver en Fjer i Svanens Vinger,

paa dens Fødder funkle dyre Stene,

rundt om Halsen bærer den en Guldring.

Og en ung Junak til Fuglen taler:

Stærke Fugl, Du vilde hvide Svane!

Hvem har lagt med Sølvfjer dine Vinger,

hvem har smykt din Fod med dyre Stene,

hvo har hængt sin Guldring Dig om Halsen? —

Luften klinger rørt af Svanens Vinger, og med Næbbet svarer den
Junaken: Stærke Helt, min unge, kjække Kriger! Tjent jeg har en rig og
mægtig Herre, Hospodaren, Kongesønnen Marko.

— 66 — 8*Men hos Marko boer hans Søstre trende, trende Søstre, trende
Kongedøttre; og den ene Søster gav mig Sølvfjer, og den anden gav mig
dyre Stene, men den tredie gav mig al sin Elskov, og sin Guldring bandt
hun mig om Halsen.

— 67 —

5*III

Længe bad til Gud en Kriger: Giv mig, Gud, en gylden Klinge med et
drevet Sølverfæste, at den mørke Skov, den sorte, jeg kan hugge tvers
igjennem! — Saadan bad han, og det skete: Gud ham gav en gylden Klinge
med et drevet Sølverfæste. Og den mørke Skov, den sorte, hugged strax
han tvers igjennem. I den mørke Skov i Skyggen sad en hvid og fager
Pige, hendes Haar som Solen skinned, og den unge Kriger talte: Gud til
Hjælp, Du hvide Pige, i den mørke Skov i Skyggen! Hvor er alle dine
Frænder, at til Brud jeg Dig kan fæste

— 68 —og med Guld og Gave binde eller strax i Strid Dig vinde? Og den
hvide Pige svared: Gud til Hjælp, min unge Kriger! Nævn Du aldrig mine
Frænder i den mørke Skov i Skyggen! Brødre tolv jeg har i Skoven, alle
tolv en Skræk at skue. Baade Skam det blev og Skade, om dit Liv Du
skulde lade eller ræd Dig for dem dølge. — Lok mig selv, saa skal jeg
følge.

— 69 — 8*III

Sus Du ikke, Storm, derude, bank Du ikke, Gren, paa Rude! Jowo sover
træt og mødig, Ingen mer har Jowo nødig, ikke mig og ingen anden; om
jeg kysser ham paa Panden, om jeg græder, om jeg smiler, Jowo tier kun
og hviler. Haarde Slag har Jowo slaaet, haardt er Lejet, han har faaet.
Sus Du ikke, Storm derude, bank Du ikke, Gren, paa Rude!

— 70 —III

Ak, min Gulspurv, Sangfugl lille, smukke, Ingen kan i Bur Dig
indelukke; Du kan synge frit for alle Vinde, men mig selv har Moder
lukket inde. Gjerne sang jeg, skjøndt jeg sidder fangen, men min Ven
vil vredes over Sangen. Om derude han fornam min Stemme, troer han
strax, at jeg ham kunde glemme. Jeg har aldrig glemt min Hjertenskjære,
i mit Hjerte vil jeg tro ham bære, bære tro i Sorg og tro i Glæde, som
hans Moder bar sit Barn det spæde.

— 71 —v

Tal Du sagte, unge Nattergal,

sagte kun med din Veninde tal,

sid I stille paa den grønne Lind,

thi min Ven er nylig sovet ind.

Selv jeg har i Søvn ham dysset hen,

selv jeg aarle vækker ham igjen,

paa hans Bryst en Blomst jeg lægger ned:

vaagn, min Skat, vaagn op, min KjærlighedVI

Ak, favre ejer jeg Fingre smaa, men Ingen sætter en Ring derpaa,

hej, hop, faldera! men Ingen sætter en Ring derpaa.

To vævre Fødder rækker jeg frem, men Ingen kommer og dandser med dem,.

hej, hop, faldera! men Ingen kommer og dandser med dem.

Og Mund jeg har som en Rose rød, men aldrig Nogen et Kys mig bød,

hej, hop, faldera! men aldrig Nogen et Kys mig bød.

Dog, gaaer jeg ene ved Gry og Kvæld, er ung og glad jeg alligevel,

hej, hop, faldera! er ung og glad jeg alligevel!VII

Syg laa Pigen Mejra i sin Moders Kammer i sin Moders Arme; hendes Moder
siger: Tal, min Datter Mejra, sig, hvordan Du lider! Spørg mig ikke,
Moder, spørg mig aldrig mere! Naar jeg døer, min Moder, bed da Byens
Piger, mine Søstre alle, alle til mig komme. Mine dyre Smykker skal Du
blandt dem dele, kun min Brudgom Mujo giver jeg til Ingen. Derpaa tvæt
mit Ansigt i den klare Kilde, strø paa mine Kinder røde Rosenblade.

— 74 —Men begrav mig ikke blandt de andre Grave, giv mig Plads at sove
midt i Mujos Have. Hver en tidlig Morgen, Sol staaer op at skinne,
kommer Mujo til mig, vækker sin Veninde.

— 75 — 8*VIII

Synker Sol i Sø den Aften silde,

give Gud, jeg saae, hvem helst jeg vilde!

i . ' - -

Ak, min Blomst, min hvide Blomst paa Linden, hvorfor slaaer din Moder
Dig paa Kinden, først paa Mund og saa paa Kinder baade, til de begge er
af Taarer vaade? Slaaer hun Dig, fordi hun seer mig vente paa din Vej,
naar Du din Ko skal hente, vil jeg staa der paa den grønne Tofte, staa
og vente Dig saa tidt og ofte, at din Moder skal af Hus Dig drive, saa
min egen Hustru Du kan blive.

Synker Sol i Sø den Aften silde,

give Gud, jeg saae, hvem helst jeg vilde!

— 76 —IX

Tvende Blomster voxed frem paa Gjærdet,

først en Løvetand og saa en Stenbræk.

Løvetanden blæste bort i Vinden,

ene stod paa Gjærdet Stenbrækblomsten.

Skrev den fjerne Ven til sin Veninde:

Min Veninde, Gjærdets lille Sølvblomst,

hvordan er det Dig cit staa. alene?

Og den lille Stenbræk strax ham svared:

Du min Ven, min Guldblomst i det fjerne,

saadan er det mig at staa alene,

at, om Brev jeg skrev paa hele Himlen,

skrev derpaa med Lowtschens høje Bjergspids

dyppet i min Graad den blanke, stride,

fik Du aldrig dog mit Savn at vide!

— 77 —x

Langs med- Floden gaaer den unge Pige,

med sig selv den unge Pige taler:

„Ak, Du Gud i Himlen, kjære, milde,

send en Fisk, om den mig svare vilde,

hvad kan være højt som Bjerget Lowtschen,

hvad kan være rødt som Rjekas Roser,

hvad kan være sødt som Mjød fra Njegusch?""

Og det skete, som hun havde talet;

Gud gav Mæle til en Fisk, en lille,

mæled da den Fisk, den lille stumme:

„Ak, Du unge Pige, lille dumme!

Høj som Bjerget Lowtschen er Guds Himmel,

rødt som Rjekas Roser er dit Hjerte,

sødt som Mjød fra Njegusch Dig at elske."

— 78 —DIGTE EFTER ALEXIS TOLSTOJ

I—Il I

. Op imod Himlen, der Sjælenes Salighed værner,.

svæved en Engel, hvis Røst var paa Jorden forstummet,

tungt fra dens øjne faldt Taarer som tindrende

Stjerner,

trillende Perler betegned dens Vej gjennem

Rummet.

Ømt blev den spurgt af en Sjæl, som deroppe

var hjemme:

Sørger Du, Søster; hvi dugges Dig øjnene blide?

Svared den Kommende: Jorden jeg ikke kan

glemme,

en har jeg efterladt der til at længes og lide.

— 79 — 8*Himmelens Aander veed intet om Savn eller

Klage,

intet 1 kjende til Modgang, til Kamp eller Vrede; o, send mig atter
tilbage, til Jorden tilbage, haardt er der Trang til min Hjælp og min

Omsorg dernede.

— 80 — 8*II

Hvor Vandet til Broslusen strømmer og Bundgarn til Tørring er hængt,
jeg kjører paa Diget og drømmer paa langs i min Agestol slængt.

Jeg drømmer trods Skumpien og Rysten ad Vejens det opblødte Grus; jeg
stirrer paa Sivet ved Kysten og Røgen fra Fiskerens Hus.

Et Skjær over Søen mig blænder, trods Himlen er skyet og graa; hvert
Træk jeg i Billedet kjender, skjøndt aldrig det Landskab jeg saae.

Paa Vandhjulet seer jeg ved Møllen, paa Taget, som skred og forfaldt,
paa Strømvandets Skummen og Skyllen — jeg seer, at jeg kjender det alt.

— 81 —

6Jeg kjender de straatækte Huse og Vandmøllens halvaabne Dør og Stangen
med Fiskerens Ruse, men aldrig dog var jeg her før.

Jeg kjender den Vogn med de Tønder og Krikken, som trækker sit Læs, og
hver af de pjaltede Bønder, der sover i Vejkantens Græs.

Det Billed og hele dets Ramme ved nøje Bekjendtskab mig slaaer, engang
saae jeg ganske det samme, kun mindes jeg ikke hvornaar.

— 82 — 8*GAMMEL KJÆRLIGHED

Som en Moder, der med Trofasthed tog sig af mig i min Barndoms Dage,
men som siden saae sig paa mig vred og fandt ofte Grund til Skjænd og
Klage; som en Moder, jeg kom utilpas, saa til mange haarde Ord hun
nødtes og tilsidst knapt havde for mig Plads — saadan er mig Landet,
hvor jeg fødtes. Men hvad højest stod for En som Pog kan som ældre
vanskeligt man glemme; allerinderst inde er en Krog, hvor den gamle
Kjærlighed har hjemme.

Athen Juli 1896.

i

— 83 —

6*TRE LEJLIGHEDSDIGTE

I

J. N. MADVIG

Der faldt et vidunderligt Stjerneskud som Guldregn over Sneen. Langt
borte saae vi

det briste

mod Vest paa Hjemmets Himmel; men lidet

kun vi vidste, hvem den blanke Sjæl var, der svævede bort

til Gud.

Da kom med Rimens Fnug i sit lange sorte

Skrud

længe, længe efter det blege Sørgebud:

sin største Mand havde Danmark maattet miste.

— 84 — 8*Den Aften sad over Bog og Pen sammen med to Danske nogle
fremmede Mænd, fremmede vel i Sprog og Færden, - dog — hvor Kundskabs
Stemme paa Jorden

lød,

er ingen fremmed for ham, der er død; hans Læresal var den hele Verden.
—

Og de korsede sig efter deres Skik til Hæder for hans Minde — og rejste
sig

og gik.

Og Lysene sluktes.

I Lønkamret inde søgte Tankerne de Taarer, som i Hjemmet for

ham rinde.

Fjerne Hjem, Du stolte Danmark, Aandens

lykkelige Land, misundt af de store Riger, misundt for sin store

Mand.

Som den første i sin Viden, af Alverden anerkjendt,

var han din, og først og fremmest har han Dig

til Hæder tjent!

— 85 — 8*Begges Roes er knyttet sammen, begges Sol gaaer

aldrig ned,

Danmark har en Kæmpe fostret: Sandhed

klædt i Kjærlighed. Hvor han elsked sine Egne! Selv den mindste

blandt de Smaa tør af Mestrens Purpurkappe sig en Flig om

Skuldren slaa.

Det skal vare, det skal vinde, der skal spire

Blomst af Frø, han har virket, virket længe — altfor længe til

at dø!

Os til Visdom og Beundring blev hans Aand og

Hjerte skabt, og den Skjænk, som Herren giver, gaaer i

Evighed ej tabt.

Du skabte i dit Billed, vor Gud, og blandt os stilled en Fader og en
Ven. Og efter lange Dage din Haand ham tog tilbage og gav ham Øjets Lys
igjen.

— 86 — 8*Giv nu din Tjener Glæde, i Himlens Højhed Sæde, in Christo
requiem. Til Evighed fra Tiden før ham i Lys og Viden bestandig længer,
længer frem!

Moskva d. 22. Decbr. 1886.

- b7 —II

DR. HANS VILHELM MEYER

Adenoidesvgdommens Overvinder

Dit Ord var blandt Fremmede Danmarks Lov; i Øst og Vest dine Kundskaber
bredte Lægedoms Lise paa Saar, mens Du spredte Glands om vort Land, der
har Hæder behov.

Nu seer jeg med fremmed Skrift staa paa Prent: „En Velgjører tabte
Menneskeheden i ham!" Mon Du, der var ædelt beskeden, fuldtud din egen
Storhed har kjendt? —

Vel neppe. — Stærk som Du var og klar, blev ydre Glimmer Dig
ligegyldig. Din Aandskraft, kunstnerisk virksom og fyldig, frem som en
Gave til Næsten Du bar.

— 8S —Varm var din Kjærlighed, dyb og sand, tro mod det Folk, til hvis
Pryd Du tjente; det sidste Brev, Du skrev til mig, endte: „Kjære! hold
fast ved dit Fædreland!" —

i

Velgjører og Ven! Du har Vunder lægt, opladt mit Øre og luttret min
Tanke. Saa hvile din Sjæl, den udødelig blanke, blidt i Guds hellige
Varetægt!

Moskva d. 11. Juni 1895.

— 89 — 8*III

TIL J. P. E. HARTMANN

paa hans halvfemsindstyveaarige Fødselsdag.

Mester af Guds Velbehag, Hjerte, vakt af Herrens Finger, Aand, hvem
ingen Alder tvinger, Yngling, i hvis Strenge klinger danske Lærkers
Trilleslag. Mens som Ax sig Sjæle neje i dit Solskin paa din Gang, tag
en Tak fra fjerne Veje, Tak fra En, der har i Eje af sit Hjem kun
Hjemmets Sang.

Salig Du, at højt Du holdt Skjønheds Flag og Danmarks Hæder se, dit
Navn er alle Steder Navn paa store, lyse Glæder, ingen Sjæl har Sorg Du
voldt. Fromme Sanger, dine blide, stærke Toner klinge da klart, som
Solens Straaler glide, klinge her og hisset vide per ventura secula!

— 90 — 7INDSKRIFTER

i

I

Hvi vil Du Taarer fælde? din Taare nytter ej. Guds Magt er Enevælde,
Guds Vej er Korsets Vej.

Genuesisk Gravsten fra Sudak paa Krim.

II

Gud gav, Gud tog, Gud tugted og slog. Sov, Søster, trygt som Du aldrig
har sovet; for Døden, Du fik, Guds Navn være lovet!

Vaganka-Kirkegaarden ved Moskva.

t

— 91 —III

Bølgerne trænge tungt paa hverandre: Skynd Jer, I Søstre, skynd Jer at
vandre, glattes og glide bort i det Vide, kortest at leve, kortest at
lide.

Paa et Vindue over Havet i Faleron, Grækenland.

IV

Magnus hin unge, hvem Hellig Olaf i .Strid stod nær,

slog Venderne her. Fugle paa Heden om Helten sjunge.

Paa Lyrskovshede.

V

Brast end din Braad, Bengt, Kongesøn bold, Bersærk, dit Bryst var din
Broders Skjold.

Aar 1086.

— 92 — 7III

Tænk, Gud, paa Michael Psalmesanger, som priste Dig med sin danske
Røst. Om her hans Navn end af Minde ganger, giv ham i Himmelens Højhed
Trøst!

Død ved Aar 1500

VII

Gud Helligaand, skjærm Danmark vel, ryk fremad Lysets Grændseskjel!

Stendysse ved Kongeaaen

— 93 — 7DIGTE AF ELISABETH VARSHJENEVSKIJ

I—X

.-.'fi

I

EFTERAARSREGN

Himmel, Du høstlige, skyovertrukkede, dølg kun dit Aasyn og blegn!
Taage, som tæt over Solen Dig lukkede, fæld Dig i rindende Regn!

Rindende Regn, uafladelig strømmende Graad for en Sommer, der svandt,
vil Du med Taarer min Vej oversvømmende drukne den Glæde, jeg vandt?

Nej, fald kun tungt, gjør min Vej ufremkommelig, bland Dig med Isslag
og frys; varmt paa min Sjæl straaler gylden, ungdommelig Frihed med
frydefuldt Lys!

— 94 — 8*. II KOLDT LYS

Jeg er angst for Dig, Maane, Du rammer mit

Bryst

med en Sølvstraale spids som en Naal; intet Blink i din iskolde Klarhed
af Staal falder paa mig med Kjærtegn og Trøst.

Jeg er angst for den Kreds, Du af Ild om mig

slog,

jeg er angst for dit Lyskogleri, alt mit Haab og mit Savn seer jeg
flamme deri, alt, hvad Hjertet betog og bedrog.

Men naar tættest i Blændværket ind Du mig

spandt,

gaaer af Dagskjær forjaget Du ned, og af Dagen faaer ikke jeg
Virkelighed til Erstatning for Syner, som svandt.III

TUSMØRKEBLOMSTER

Blomster af Spindelvæv, fjerlette, svulmende,

halvgennemsigtige staa svagt imod Mørket med Fosforglands ulmende
snehvide, maaneskinsblaa.

Roser af Lysblink, i hvis uforklarlige,

tindrende Parad isskj ær blander sig dulgt den forførende, farlige
Trolddom af jordisk Begjær.

O, hvor de dufte, de kniplede, krusede

Kroner af Sølvtraad og Ild; Blomsternes glødende, balsamberusede Aande
gjør ør og gjør vild.

Tusmørkeroserne hviske mig hemmeligt:

„Vent! det vil vaares tilsidst. Snart slaaer i Flammeblomst ud, hvad
utæmmeligt groer i dit Hjerte som Gnist."

— 96 — 7III

NOCTURNE D'HIVER

Hvilket Tegnsprog af Sølvsting sig snoer i det Slør, som af Rimtaagens
Flor Maanen syer til de himmelske Brude. Hvilke sælsomme Skrifttræk og
Ord ridser Isnaalen ind paa min Rude!

Stakkels Hjerte, hvis bankende Jag-vil fortolke, Dig selv til Behag,
Tegn af Lys i det Høje og Låve, — i dem alle staaer skrevet: Forsag!
Lad i Jorden alt Jordisk begrave.

Dog af Medynk og skrevet der staaer, at naar alt, hvad vi elske,
forgaaer, skal tilsidst for os selv vi befries. Men forinden den
Festtime slaaer, maa taalmodigt der ties og bies.

— 97 —

7v

NUVEL!

Nuvel! Om end der lides skal og sørges, blev for et stakket, sollyst
øjeblik det Liv dog rigt, jeg uden selv at spørges til Gave flk.

Har jeg saa siden levet for at miste, og staaer min sunkne Sol nu mørk
og mat, kan midt i Mørket Ingen fra mig vriste mit Mindes Skat.

Thi blomstret har mit Hjerte som den lyse, den lille Vintergjæk, der
under Sne, sprang ud og, før ihjel den maatte fryse, fik Sol at se!

— 98 — 8*VI

C'EST FINI!

Mindes Du stedse det sidste, det høstlige

Skjær af en Sol, som blev kold, Vesthimlens Ulmen og lavt ved den
østlige Stepperand Fuld maanens Skjold!

Tavse paa Steppen vi gik, og højtideligt

Maanen hang over os tændt, mat som den hellige Lampe, der blideligt
vaager, hvor Striden er endt.

Alting var endt. Hvorfor veg uafvendeligt

ogsaa, hin Nat for en Dag, før vi fandt Vej til al Glemsels uendeligt
smertefri Tusmørkelag.

— 99 —

8*VII FARVEL!

Farvel, min Lykke, Skæbnen vil os skille, for Dig er Afskedsstunden lys
og let, jeg har en Bøn til Dig, en bly og stille, glem ikke helt
Elisabeth!

Naar stundom Du i Sydens Solskin blanke af Blomsterduft og Kvindesmil
er mæt, da send mod Nord til mig en flygtig Tanke, glem ikke helt
Elisabeth!

Glem ikke helt din tavse, tro Veninde, der ingen Graad har ved din
Bortgang grædt, naar Du er rejst, kan Graaden rinde, rinde, glem ikke
helt Elisabeth!

— 100 — 8*VIII

NOCTURNE

Hinsides Haven, hvor Skumringen tætter sig,

nynner en fjern Violin; smukt af dens Toner i Stilheden fletter sig
sammen en Sang, som var min.

Elskovsfuldt ømt hver en Mindeblomst sankende

vækker den Velklang paany halvglemt, berusende Lyst, som mit bankende
Hjerte forgjæves vil fly.

Hjerte, glid ud i den tvelyse, duggede

Sommernats Klangfantasi, kast Dig i Favn paa den Drøm, som Dig vuggede,
smelt og bliv borte deri!

— 101 — 8*IX

NOCTURNE

Vagt i Skyggerids sig højne

Skov og Bakkedrag! hvor gjør Du med Solskinsøjne nu en Nat til Dag?

I det dunkle Løv, det vaade

flimrer gyldent Spind; dine øjnes gyldne Gaade spandt i Lys mig ind.

Jeg maa følge, hvor Du træder,

følge villieløs, jeg er hos Dig alle Steder, ak, i Drøm og Døs.

— 102 — 8*Ak, i Drømme kun og Tanke

fjernt og milevidt mærker jeg dit Hjerte banke, mærk Du ogsaa mit!

Sjæl, o flyv min Sjæl imøde,

løft Dig, stig og svulm, nærm Dig i det lydhørt øde, synske Nattemulm!

— 103 — 8*i

VUGGEVISE TIL EN VOXEN

God Nat, sov vel! Lad nu i Glemsel svinde alt, hvad Du led, og alt, Du
grunder paa, maaske min svage Forbøn Vej maa finde didop, hvor ingen
jordisk Kløgt kan naa.

Maaske, naar lavt paa Gulvet strakt jeg beder den hele Nat til næste
Morgenstund, en hellig Haand sit Guldslør om Dig breder og vugger
moderlig din Sjæl i Blund.

Gudsmoders øjne overjordisk straale, og mildt som Kys er hendes lyse
Smil; hun taler til Dig: Lær i Tro at taale, men hav nu Fred fra Gud,
sov ind og hvil!

— 104 —CZECHISK FOLKEVISE

Ak, Du Maane blanke, om Du saae min Tanke, om Du saae min Kvide, lod Du
ned Dig glide bag den høje Banke.

Ak, Du Stjerneskare, lod Dig Gud erfare, hvilken Sorg mig rammer, græd
Du Graad af Flammer, græd Du Gnister klare.

— 105 — 8*CZECHISK FOLKEVISE

Marunja rækker Tungen ud og vender sig og leer; det har jeg taalt
adskillig Tid, nu vil jeg ikke

mer.

Den Guldklump, der er altfor tung, kan godt

jeg lade ligge, for vel er jeg en fattig Svend, men Pokker

skulde tigge.

Der er maaske en Pige til, som ønsker mig til

Mand,

to raske Arme har jeg dog og dertil lidt Forstand. Nu har jeg bejlet
længe nok og friet i Tugt og

Ære,

men vil Du ikke have mig, saa kan Du lade

være.

— 106 — 8*FREMMED FOLKEVISEMOTIV

Naar til Godnat jeg kyssed Moder en Aftenstund, slog hun med kjærlig
Finger Korstegn omkring min Mund.

Dig har jeg ogsaa kysset een Gang kun til Godnat, men jeg løb bort, før
Korset Du for min Mund fik sat.

Det var vist meget syndigt, nu er jeg straffet haardt, nu maa jeg
bittert længes, siden Du rejste bort.

— 107 — 8*LILLERUSSISK FOLKEVISE

Ak, Syrén, Du blaa Syrén, Du smukke Busk og kjære; hvorfra fik din
mindste Gren saa mangen Blomst at bære?

Kjærlighed af Hjertensgrund, som holdt min Sjæl i Live; hvorfra fik din
lille Mund saa mange Kys at give?

— 108 — 8*DIGTE EFTER ALEXANDER PUSCHKIN I—II

I

SANGTEXT

Du var mit Alt, maaske den røde Flamme dybt inderst inde ulmer dulgt
endnu; men nok om mig; med mig er det det samme, jeg selv er intet, alt
er Du, kun Du!

Jeg elsked, til en bedre Skæbne værdig, med Kjærlighed, der selvløst
gav sig hen, med Kjærlighed saa stærk og saa blufærdig, som give Gud Du
elsked mig igjen.

— 109 — 8*II

GJENLYD

Svar, Gjenlyd, svar for Sandheds Sag, paa Ulvens Hyl, paa Droslens
Slag, paa Pigens Sang, paa Stormens Brag.

Hvo end har kaldt, slut strax hans Røst i Favnetag; giv Svar paa alt!

Giv Svar paa Bølgens dumpe Fald, paa Uvejrsskyens Tordenskrald, paa
Jagtens Glam i Skovens Tjald, giv Alle Svar,

vent intet selv.--Det samme Kald

hver Digter har!

— 110 —TERNETTER

1 •

Ak, om mit hede, mit higende

Hjerte var slukt og dets Aske faldt stille til Dvale

kold som en Havfrues Barm eller knittrende Sne!

Ak, om min Længsel den stigende

steg som en ørn op i Ætherens iskolde Sale,

højt, hvor jeg aldrig fik Menneskers Færden at se!

2

Himmel, Du skinnende, skinnende, gylden af Stjerner, gylden og fin,

Himmel, Du svindende, Herre, fra hvem jeg mig fjerner, husk, jeg var
din!

— ni —TIL E. A. W.

Kjæl ikke for mig, fagre Morgengry, med Lærkesang og solforgyldte
Drømme; kræv ej af ham, Du kysser blidt og bly, til Svar en Sang i
Toner unge, ømme.

Hvor glad Du ler, hvor frisk og rosenrød til mig, hvis Læber Tavshed
snart skal lukke, kan nu jeg kun ved Morgensolens Glød som
Memnons,støtten klinge brudt og sukke.

— 112 — 8*STAMBOGSVERS

Som en Ypperstepræst til en Offring bered trykker Vielsens Krands om
din Pande jeg ned, og, hvor Lokken om Tindingen blødt ligger hvalt,
strøer jeg Digtningens hellige, funklende Salt.

Med Beaandelsens klingende Staal i min Røst lukker op jeg dit unge, dit
barnlige Bryst, at Alverden skal se paa dit Hjerte af Guld, hvor
uskyldig Du er og hvor kjærlighedsfuld.

Athen 1796.

— 113 —

8*UNDER BIRKETRÆET

Hvad kan det nytte mer at kalde; Du svarer ikke mindste Ord, kun
Birkens tørre Rakler falde og briste mod den frosne Jord.

Paa Gruset Greneskyggen vakler, mit Hjerte vakler med deri; omkring mig
falde tørre Rakler og gaa itu; forbi, forbi!

Forbi din ufortrødne Virken, din Livslyst og din Kjærlighed er smuldret
som det Smuld fra Birken, der paa din Tue drysser ned.

1896

— 114 — 8*SOMMERAFTEN

Forstummet er Menneskers Latter og Tale; fjernt lyder et fredeligt.
Hundeglam. O, smukt, hvor tæt en spydvinget Svale stryger hen over den
skinnende Dam!

Det vinrøde Vand i sin Flugt den furer; til Vejrs og atter Guldspejlet
nær! Den seer ikke Dybet, som under den lurer, den seer kun et
straalende Rosenskjær.

Opad og ned igjen! Spydvingen kløver den flydende Glands af Gnister og
Sprøjt. Gaaer mon den Idræt, som Svalen øver, min svage Menneskestræb
en for højt?

Maaske de saliges Konge mig nægter sin Himmels Glands af Guld og Opal;
dog strejfer min Sjæl, saa nær som den mægter, det liflige Skjær af
Guds hellige Gral.

Kæsarianidammen i Hymettosbjergene 1896.

— 115 —

8*NOCTURNE

Straal, Du nordiske Nat, straal med din Midnatssol rødt og livnende
varmt ud paa det øde Hav; laan den ensomme Maages blege Vinger dit
Rosenskjær!

Omstraal ogsaa tilsidst Skyggen af den, jeg var, naar i Død som Liv
hjemløs og landsforvist tavs jeg svæver alene uden Tilflugt og uden
Maal!

Under Ålandsøerne Sommeren 1897.

— 116 — 8*UNDER LESBOS

(Fyrstinde A. Palæologos.)

Op af dybtblaa Bølger i blegrød Skumring stiger Sapphos 0, Poesiens
Have. I min Sjæl udspringer med Duft af Roser Navnet Aglaia.

Hil Dig, sidste Blomst i mit Hjertes Guldskaal; ud af Hjertet tager jeg
Dig, Aglaia, selvløst ømt og planter min Blomst blandt Himlens hellige
Stjerner.

— 117 — 8*AVE REGINA

(Gammel Psalme.)

Glæd Dig, Engles Herskerinde, Glands fra hellig Højheds Tinde, Væld,
hvoraf et uudgrundet Lys er over Verden rundet!

Hil Dig, Alles altid nære Hjælp og Trøst, hvem Gud lod bære frem paa
Jorden i det Lave Himmeriges Julegave!

Julegave, Christe milde! Intet Liv gaaer mer til Spilde, ingen Sjæl
gaaer tabt ved Dommen, — Du er kommen, Du er kommen!

— 118 — 8*RUSSISK FOLKEVISE

Ak, ved Aftentid faldt den hvide Sne, der var næste Dag ingen Vej at
se, ingen Vej at se, men et Fodspor blot, som mit sidste Haab paa sin
Flugt har traadt. Fald nu, Sne, fald tæt, fald nu dyb og hvid paa mit
sidste Haab, paa min Ungdomstid, paa hver Busk, hvis Top staaer af
Marken frem, paa hvert Spor af Vej til mit Fædrehjem.

— 119 — 8*DOXOLOGIA

O salutaris hostia! Guds er Æren, kun Hans er Æren, Æren ene Hans for
alt, hvad i vort korte Liv og Væren af Godt og Skjønt Han aabned for
vor Sands, Hvad her en enkelt Udvalgt kun kan fatte og os til Gavn paa
Jorden drage ned, os venter hist blandt Paradisets Skatte som alle
Sjæles Arv i Evighed. I sluttet Fylke trindt om Lysets Mærke lyksaligt
sjunge alle Sjæle da vort „Hellig, Hellig, Hellig!" i det stærke, det
store Englenes Halleluja.

— 120 — 8*Ung* I

Soctøif,

^nåia tøs ;

